jkorsvik/nowiki_second_scrape_merged huggingface dataset:
Bo Andersen

Bo Braastrup Andersen (født 26. mars 1976) er en dansk fotballtrener og tidligere målvakt som blant annet har spilt for Viking, Tromsø og Stavanger IF. Han spilte sist for Sandnes Ulf.Etter at Andersen forlot Stavanger etter 2009-sesongen skulle han spille for Brodd. Dette ble det imidlertid ikke noe av da han signerte for Sandnes Ulf. Andersen er en av få spillere som har spilt på de seks øverste nivåene i norsk fotball.Andersen har også spilt for følgende klubber: Slagelse Boldklub & Idrætsforening, Lyngby Boldklub, Bristol City FC, Djurgårdens IF Fotboll, UD Las Palmas og Køge Boldklub.
Bo Andersen la opp i 2012 etter å ha slitt med smerter i ryggen over lengre tid. Etter å ha trent SIF  i to sesonger ble han foran 2014-sesongen klar som Vaulen-trener.


== Referanser ==


== Eksterne lenker ==
(en) Bo Andersen – Transfermarkt 
(da) Bo Andersen – Dansk Boldspil-Union 
(en) Bo Andersen – FBref
Pomona

Pomona, den romerske gudinnen for den fruktbar overflod i gammel romersk religion og mytologi, også mer særskilt for frukt, frukttrær, og frukthager. Hun er spesifikk romersk, det er ingen greske guder som tilsvarer henne. Navnet hennes kommer fra det latinske ordet pomum, «frukt», nærmere bestemt frukt i frukthage. Pomona ble også omtalt som en skogsnymfe.


== Etymologi ==
Navnet Pōmōna er en avledning fra latin pōmus («frukttre, frukt, eple»), muligens stammer fra uritalisk  *po-e/omo («tatt av, plukket?»), beslektet med umbrisk Puemune, til slutt fra urindoeuropeiske *h₁e/omo («hva som skal (skal) tas»).Adamseple, som er sammensatt av adam og eple, ble kalt for pomum adami i middelalderlatin.


== Mytologi ==
I myten formidlet av Ovid, foraktet hun kjærligheten til skogsgudene Silvanus (skog og ukultivert land) og Picus, men giftet seg med Vertumnus (årstider, forandringer[1] og plantevekst) etter at han lurte henne, forkledd som en gammel kvinne, til få adgang til frukthagen hennes, og bruke deretter en fortellende advarsel om farene ved å avvise en frier til å forføre henne. Historien om Vertumnus og Pomona har blitt kalt «den første utelukkende latinske fortellingen.»Hun og Vertumnus delte en festival, Vertumnalia, som ble holdt 13. august. Presten hennes ble kalt flamen Pomonalis. Beskjæringskniven var hennes attributt. Det er en lund som er hellig for henne kalt Pomonal, som ligger ikke langt fra Ostia Antica, den gamle havnen til Roma.
Pomona var gudinnen for frukttrær, hager og frukthager. I motsetning til mange andre romerske gudinner og guder, har hun ikke et gresk motstykke, selv om hun ofte er assosiert med Demeter. Hun passer på og beskytter frukttrær og tar vare på dyrkingen deres. Hun var faktisk ikke assosiert med selve frukthøsten, men med frukttrærnes oppblomstring. I kunstneriske skildringer vises hun vanligvis med et fat med frukt eller et overflødighetshorn.


== Billedgalleri ==

		
		


== Referanser ==


== Litteratur ==
de Vaan, Michiel (2008): Etymological Dictionary of Latin and the other Italic Languages. Leiden, Boston. ISBN 9789004167971.
Chisholm, Hugh, red. (1911): «Pomona (goddess)», Encyclopædia Britannica. Bind 22 (11. utg.). Cambridge University Press.


== Eksterne lenker ==
(en) category:Pomona – galleri av bilder, video eller lyd på Commons
Agan

Agan (russisk: Аган) er ei elv i det autonome området Khanty-Mansia i Russland. Den er 544 kilometer lang med et nedbørfelt på 32 200 km².


== Referanser ==
Bystraja Sosna

Bystraja Sosna (russisk: Бы́страя Сосна́) er ei elv i Orjol og Lipetsk oblast i Russland. Den er ei høyre sideelv til Don og er 296 kilometer lang og har et nedbørfelt på 17 400 km². Elva er vanligvis frosset over fra slutten av november til sist i mars. 
Ved elva ligger byene Livny og Jelets.


== Referanser ==
Lucy Wainwright Roche

Lucy Wainwright Roche (født 1981) er en amerikansk musiker, datter av musikerne Suzzy Roche og Loudon Wainwright III. 
Hennes tanter på morsiden er Maggie og Terre Roche som med Suzzy Roche dannet gruppen The Roches. Hennes halvsøsken er musikerne Martha Wainwright og Rufus Wainwright, og hennes tante på farsiden er Sloan Wainwright og hennes onkel på morsiden David Roche, også musikere. Lucy har sunget sammen med alle de før nevnte. Hennes egen stemme er blitt beskrevet som «klar som en klokke» av New York Times, og med de beste kvaliteter fra begge hennes foreldre.
Barndommen tilbrakte hun i en koffert, enten på turné med en av foreldrene eller skyflet rundt til ulike slektninger. På sin Myspace-side sier hun at «jeg elsket å være på turné som barn. Det var som å reise i en flokk, noe som var fundamentalt tiltrekkende på meg. Det omfattet de beste delene av en god bok: opp- og nedturer av en evigendrende, evigforandering eventyr, nye personligheter i hver by og hele tiden hadde jeg alt jeg trengte med meg: min familie, musikk og et vindussete i en buss».I beste familietradisjon skrev broren Rufus Wainwright sangen «Little Sister» for sine søstre, den yngste Lexie Kelly, Martha Wainwright og Lucy Wainwright Roche.Lucy var en lærer i storbyen New York i flere år, men etter å ha koret broren Rufus i 2005 og 2006 besluttet hun å forsøke seg som utøvende musiker og låtskriver på heltid. I 2007 dro hun på turné sammen med hennes far, broren Rufus og flere andre musikalske akter. Samme år utga hun en EP under tittelen 8 Songs. I 2008 utga hun en oppfølger kalt 8 More som hadde blant annet en duett med skuespilleren Martha Plimpton.


== Referanser ==


== Eksterne lenker ==
(en) Lucy Wainwright Roche – kategori av bilder, video eller lyd på Commons 
(en) Lucy Wainwright Roche på Internet Movie Database 
(en) Lucy Wainwright Roche på Discogs 
(en) Lucy Wainwright Roche på MusicBrainz 
(en) Lucy Wainwright Roche på Songkick 
(en) Lucy Wainwright Roche på Last.fm 
(en) Lucy Wainwright Roche på Genius — sangtekster 
Lucy Wainwright Roche på Twitter 
Lucy Wainwright Roche på Facebook 
Lucy Wainwright Roche på Instagram 
Lucy Wainwright Roche på Myspace
Juan Salas

Juan Salas (født 7. november 1978 i Santo Domingo, Den dominikanske republikk) er en tidligere profesjonell baseballspiller, som spilte for Tampa Bay Rays i Major League Baseball. Salas signerte med Tampa Bay 8. juli 1998 som fri agent, og debuterte i Major League 5. september 2006.
I mai 2007, ble han suspendert i 50 kamper for brudd på dopingbestemmelsene.Salas startet 2008-sesongen noe amputert da han slet med å skaffe seg visa-kort for å komme seg til USA. Han gikk glipp av vårtreningen, og kom ikke til USA før 17. april, flere uker etter at sesongen var i gang. 9. mai 2008, startet han på et rehabiliteringsprogram som følge av den positive dopingtesten.Han la opp i 2009 etter et kort opphold i Cleveland Indians.


== Referanser ==


== Eksterne lenker ==
(en) Juan Salas – mlb.com 
(en) Juan Salas – Baseball-Reference.com (Major League) 
(en) Juan Salas – ESPN (MLB) 
(en) Juan Salas – fangraphs.com 
Baseball-Almanac.com
Salas' question answered by BaseballAmerica.com
Inside The Dugout Futures Game discussion
Wendell Sailor

Wendell Jermaine Sailor (født 16. juli 1974 i Sarina, Queensland) er en australsk profesjonell rugbyspiller, som har representert Australia internasjonalt både i rugby league og rugby union.
I 2006 ble han tatt for bruk av kokain, og utestengt i to år.


== Referanser ==


== Eksterne lenker ==
(en) Wendell Sailor – Its Rugby 
(en) Wendell Sailor – ESPN Scrum 
State of Origin Official website Rugby League Player Stats
'The Politics of Wendell', Article from Workers Online
Official NSW Waratahs profile
Interview with Wendell on WHO.com
Wendell saviour
Daniel Herskedal

Daniel Herskedal (født 2. april 1982 i Molde) er en norsk jazzmusiker som spiller tuba. Han har spilt sammen med en rekke besetninger og deltatt på flere plateutgivelser. Herskedal blir av noen ansett som et av landets fremste talent innen jazztubaismen, samt for å kombinere flere musikkformer. 
Som gutt spilte Daniel Herskedal valthorn men gikk over til brorens tuba.  Videre gikk han skole i Storyville Jazz Club, på musikklinja ved Molde videregående skole i årene 1998–2001, og ble med på flere plater med hjembyens Dixi før flytting til Trondheim og bachelor-grad ved Jazzlinja (NTNU) (2006), og senere mastergrad i jazztubaisme ved Rhythm Music Conservatory (RMC) i København (2008). Han skrev der avhandling om joik og jazz, samt utferdiget orkesterverket A sacred narrative som ble fremført i Kong Haakon kirke, Norges sjømannskirke i byen (2007). I studietiden var han i Trondheim Jazzorkester ved flere anledninger, og i København spilte han i professor Django Bates sitt studentorkester, stoRMChaser. Han har også arbeidet som fylkesmusiker i Nord-Trøndelag.
Han har gitt ut plate med trioen Listen! (etablert 2002) der Bendik Giske spiller saksofon og Espen Berg piano. I trioen Kaktusch har han med seg Anton Eger på trommer og Marius Neset på saksofon. I Quintus Big Band (etablert 2007)  spiller han med nevnte Giske saksofon, medtubaist Kristoffer Lo, Ingrid Bergene Fosaa horn, Morten Schrøder og Bjørn Erik Heggli trompet, samt perkusjonistene Frode Fjellheim/Stian Lundberg og Elisabeth Fossan trombone. Kvartetten Bat Band har i tillegg Hayden Powell trompet, Steinar Nickelsen orgel og Lasse Ehn trommer. Med Ehn er han i kvartetten BrassBoost sammen med Stefan Ringive trombone og Anders Bast saksofon. Nevnte Powell, Erik Johannessen (1975) trombone og
Erik Nylander trommer utgjorde kvartetten Magic Pocket som bidro ved Nattjazz og Moldejazz (2004). Han skrev musikken til kortfilmen The end (2008) av Bendik Kaltenborn. 


== Diskografi ==
City Stories (2010, NORCD / Musikkoperatørene - NORCD1094)


== Umerkelser ==
Getxco internasjonale jazzkonkurranse, juryens solistpris (2004)
Hoeillart internasjonale jazzcontest, juryens 1. pris med Listen! (2004)
GNIST mørestipend, Sparebanken Møre Arkivert 9. august 2013 hos Wayback Machine. (2007)
Årets studentlegat, Rytmisk musikkonservatorium i København (2007)
JazzTalent-prisen ved Moldejazz, Midt-Norsk Jazzsenter and Sparebank1 SMN (2008)
TÆL-stipendet, Sparebank1 SMN (2008)
JazZtipendiat (w/ Magic Pocket) of the year, chosen by Moldejazz, Midt-norsk Jazzsenter                                                                                                og Sparebank1 (2009)
Gullnominasjon (The End, Visueltdagene
Gullnominasjon (The End), Kolla! (SE)
Nominert til Spellemannprisen 2012 i åpen klasse for Neck Of the Woods (sammen med Marius Neset)
Nominert til Folkelarmprisen 2020 i open klasse for Lååje – Dawn (sammen med Marja Mortensson)
Vinner av Spellemannprisen 2020 i klassen TONOs komponistpris for Call for Winter


== Referanser ==


== Eksterne lenker ==
(en) Offisielt nettsted 
(en) Daniel Herskedal – kategori av bilder, video eller lyd på Commons
Globulin

Globuliner er en gruppe av proteiner som finnes i plantefrø, og sammen med albumin i blodplasmaet, der de utgjør rundt 40% av proteinmengden. Globuliner klumper seg ved 60°C, denatureres i fellingsreaksjoner, og blir nedbrutt av enzymer, og ved hydrolyse.
Gruppen omfatter en heterogen rekke familier av proteiner, med større molekyler som ikke er løselig i rent vann, men i fortynnete saltløsninger som for eksempel ammoniumsulfat. De har tallrike funksjoner, blant annet som enzymer, som pH-regulator, som energiforråd og har funksjon i hemostase. Immunologisk aktive globuline sørger for naturlig og ervervet immunitet, disse betegnes som immunglobuliner, disse blir dannet i plasmaceller.   
Avhengig av bevegeligheten ved elektroforese blir globuliner inndelt i fire grupper:

α1-globuliner
α2-globuliner
β-globuliner
γ-globulinerGlobulinene vicilin og legumin, som finnes i plantefrø, kan føre til allergiske reaksjoner dersom det forbinder seg med immunglobulin E hos mennesket.Begrepet globuliner kan forveksles med globulære proteiner, dette er en overgruppe som inneholder globuliner og albumin.


== Referanser ==


== Eksterne lenker ==
National Library of Medicine om globuliner (engelsk)
Rappveien

Rappveien finnes flere steder:

Rappveien (Oslo)
Rappveien (Stavanger) – Hafrsfjord
Ringgata

Ringgata finnes flere steder:

Ringgata (Oslo)
Ringgata (Sarpsborg)
Ringgata (Ålesund)
Ringgata (Rauma) – Åndalsnes
Ringgata (Rakkestad)
Ringgata (Harstad)
Ringgata (Karmøy) – Kopervik
Ringgata (Hamar)
Rådhusgata

Rådhusgata finnes en rekke steder:

Rådhusgata (Oslo)
Rådhusgata (Kristiansand)
Rådhusgata (Tromsø)
Rådhusgata (Drammen)
Rådhusgata (Skien)
Rådhusgata (Sandefjord)
Rådhusgata (Bodø)
Rådhusgata (Haugesund)
Rådhusgata (Nordkapp) – Honningsvåg
Rådhusgata (Fauske)
Rådhusgata (Ørland) – Brekstad
Rådhusgata (Porsgrunn)
Rådhusgata (Moss)
Rådhusgata (Balsfjord) – Storsteinnes
Rådhusgata (Risør)
Rådhusgata (Hå) – Varhaug
Rådhusgata (Vestby)
Rådhusgata (Vefsn) – Mosjøen
Rådhusgata (Kragerø)
Rådhusgata (Øvre Eiker) – Hokksund
Rådhusgata (Nedre Eiker) – Mjøndalen
Rådhusgata (Berlevåg)
Rådhusgata (Stranda)
Rådhusgata (Åsnes) – Flisa
Rådhusgata (Øksnes) – Myre
Rådhusgata (Sauda)
Rådhusgata (Kongsvinger)
Rådhusgata (Hadsel) – Stokmarknes
Rådhusgata (Vestvågøy) – Leknes
Rådhusgata (Saltdal) – Rognan
Rådhusgata (Verdal)
Rådhusgata (Nes) – Årnes
Rådhusgata (Sortland)
Rådhusgata (Kongsberg)
Rådhusgata (Volda)
Rådhusgata (Eidsvoll)
Rådhusgata (Vadsø)
Rådhusgaten (Bergen)
Raadhusgaten (Fredrikstad)
Rådhusgaten (Tønsberg)
Rådhusgaten (Strand) – Jørpeland
Rådhusgaten (Notodden)
Rådhusgaten (Arendal)
Rådhusgaten (Holmestrand)
Olga Tsjernjavskaja

Olga Mikhajlovna Tsjernjavskaja (russisk Ольга Михайловна Чернявская, født som Davidova da Burova den 17. september 1963 i Irbit) er en tidligere russisk diskoskaster. Tsjernjavskaja var som best på begynnelsen av 1990-tallet og hennes personlige rekord på 68.38 er fra en konkurranse i 1992. Året etter kastet hun 67.40 under VM som holdt til seier. To år senere under VM i Göteborg lyktes hun ikke i å forsvare VM-gullet, da hun endte på en tredjeplass. Hennes siste store mesterskap var OL i 1996 hvor hun ikke kvalifiserte seg til finalen.


== Referanser ==


== Eksterne lenker ==
(en) Olga Tsjernjavskaja – Olympedia 
(en) Olga Tsjernjavskaja – Sports-Reference (OL-resultater – arkivert) 
(en) Olga Tsjernjavskaja – World Athletics 
(en) Olga Tsjernjavskaja – Track and Field Statistics
Ruth Kasirye

Ruth Nanozzi Kasirye (født 10. oktober 1982 i Mukono i Uganda) er en norsk-ugandisk vektløfter. Hun er bosatt i Tønsberg og representerer Tønsberg-Kameratene. Tidligere representerte Kasirye Trondheim Atletklubb. Hun studerer vernepleie, men har tatt permisjon i forbindelse med satsingen på vektløfting.


== Biografi ==
Kasirye kom til Norge i 1998. Hun innehar de norske rekordene i rykk, støt og sammenlagt i tre vektklasser: 58, 63 og 69 kilo. I 2007 ble hun nummer ni i VM med 94 kg i rykk, 115 kg i støt og 209 kilo sammenlagt. Kasirye har vunnet sølv- og bronsemedalje i EM i vektløfting.


=== 2008 – Syvendeplass i OL ===
I 2008 kvalifiserte Kasirye seg til OL i Kina, der hun var norsk flaggbærer under åpningsseremonien. Hun ble nummer syv i 63-kilosklassen, med nordisk rekord med 224 kilo totalt. Etter ny personlig rekord i rykk på 103 kilo, ble hun stresset av at hun måtte på toalettet og fikk ikke varmet opp godt nok til øvelsen støt. Hun var nummer fire etter rykk-øvelsen, men med bare 121 kilo, falt hun av til syvendeplass.


=== 2009 – EM-sølv ===
Onsdag 8. april vant hun sammenlagt sølv under europamesterskapet i București bak tyrkiske Sibel Şimşek. Kasiryes resultat ble 231 kg. Med 107 kg (ny norsk rekord) vant hun sølv også i rykk. I støt endte hun utenfor pallen med 124 kg, og var litt skuffet da hun under NM få dager i forveien hadde løftet 130 kg. Alle de tre medaljevinnerne stoppet på 128 kg.


=== Doping ===
Den 5. april 2016 ble Kasirye suspendert av Antidoping Norge etter at hun i januar hadde testet positivt for det forbudte stoffet meldonium. Meldonium ble satt på listen over forbudte stoffer av WADA 1. januar samme år. Kasirye hevdet at hun fikk stoffet under behandling av malaria da hun var i Uganda i desember 2015. Bruken av meldonium for å behandle malaria er ikke vanlig, ifølge flere leger. Den 8. april 2016 opplyste Kasirye at hun ikke kom til å anke suspensjonen.


== Personlige rekorder ==
Kasiryes personlige rekorder står alle som norske rekorder, mens rekorden i 63-kilosklassen også er nordisk rekord.


== Referanser ==


== Eksterne lenker ==
(en) Ruth Kasirye – Olympedia 
(en) Ruth Kasirye – Sports-Reference (OL-resultater – arkivert) 
(en) Ruth Kasirye – IWF 
Tønsberg-Kameratene nettside med bilde av Kasirye
Nagpur

Nagpur (marathi नागपूर) er en by i India. Byen ligger i delstaten Maharashtra som ligger midt i India. Nagpur ligger ved elven Nag og 700 km nordøst for Mumbai. Byens borgermester er Mayatai Iwanate. Nagpur hadde omtrent 2 420 000 innbyggere i 2006. Byen er den 13. største i India og den 114. største byen i verden. Omtrent halvparten av byens innbyggere snakker Marathi.
Byen ble grunnlagt først på 1700-tallet av Bhakt Buland, prinsen av Gonddynastiet. På 1740-tallet tok Marathadynastiet kontrollen over Nagpur og britene erobret byen i 1817. I 1861 ble Nagpur hovedstaden i de britiske Central Provinces og i 1867 ble det bygget jernbane til byen. Etter at India ble selvstendig mistet Nagpur statusen som hovedstad. Byens universitet ble grunnlagt i 1923. 
Byen har glassverk, veverier, bomullsindustri og en del maskinindustri. Nagpur er også et sentrum for handel, dyrking av appelsiner og et samferdselsknutepunkt.
The Weavers

The Weavers var en amerikansk folkemusikkgruppe som ble dannet i Greenwich Village-området i New York i 1948. Gruppa bestod opprinnelig av Ronnie Gilbert (1926–2016), Lee Hays (1914–1981), Fred Hellerman (1927–2016) og Pete Seeger (1919–2014). De framførte populære versjoner av tradisjonelle folkesanger, blues- og gospellåter, barnesanger, arbeidersanger og amerikanske ballader. The Weavers innledet den kommersielle trenden for folkesang og ballader på 1950- og 1960-tallet og påvirket flere tilsvarende grupper, blant andre The Kingston Trio og Peter, Paul and Mary.
The Weavers ble svartelistet av antikommunistene og Joseph McCarthy for sitt politisk radikale sangrepertoar, og gruppa ble oppløst i 1952. De ble gjenforent til en innspilling i konserthuset Carnegie Hall i New York tre år seinere og gjorde på nytt suksess. Seeger forlot gruppa i 1958 til fordel for sin egen karriere som soloartist, og ble erstattet av Erik Darling (1933–2008).
Siste gang gruppa kom sammen, var i 1980, da de gjorde et par innspillinger i Carnegie Hall. Året etter døde Hays, og The Weavers har ikke spilt sammen siden.


== Medlemmer ==
Ronnie Gilbert – altstemme (1948–1952, 1955–1964, 1980; død 2015)
Lee Hays – basstemme (1948–1952, 1955–1964, 1980; død 1981)
Fred Hellerman – baritonstemme, gitar (1948–1952, 1955–1964, 1980; død 2016)
Pete Seeger – tenorstemme, banjo (1948–1952, 1955–1958, 1980; død 2014)
Erik Darling – tenorstemme (1958–1962; død 2008)
Frank Hamilton – tenorstemme (1962–1963)
Bernie Krause – tenorstemme (1963–1964)


== Eksterne lenker ==
(en) The Weavers på Apple Music 
(en) The Weavers på Discogs 
(en) The Weavers på MusicBrainz 
(en) The Weavers på Spotify 
(en) The Weavers på AllMusic 
(en) The Weavers på YouTube
Hütte Tü

Hütte Tü (1997–1999) var et rockband fra Kongsvinger som bestod av Denis Decay (låtskriver/gitar, vokal), Kjetil Foseid (gitar, vokal), Joachim Andersen (bass) og Trond Sand (trommer). 
Sand ble senere erstattet med Even Finsrud, og bandet spilte inn låta «Shockwave», som senere havnet på samleplaten Dansbare Takras og andre lekkerbiskener (A Rose for Emily records, 2006).
Foseid ble senere vokalist i Vazelina Bilopphøggers, Andersen ble medlem av Cerrato, Sand ble trommeslager i Showdown. Finsrud spiller blant annet trommer i Home Groan.
Pusjkinskaja 10

Pusjkinskaja 10 er et uavhengig kunstnerfellesskap og kunstsenter i St. Petersburg, etablert i 1989. Bygningen huser blant annet et samtidskunstmuseum, et museum for ikke-konform kunst fra sovjettiden, og et «John Lennon-tempel». Det arrangeres temporære fotoutstillinger, danseforestillinger, konserter, poesikvelder med mer. 
Senterets historie strekker seg tilbake til 1989, da en gruppe uavhengige kunstnere tok i bruk en tom bygning i Pusjkinskaja-gaten og dannet et forbund for eksperimentell samtidskunst (Товарищества экспериментального изобразительного искусства). En ikke-statlig ideell organisasjon ble opprettet, og etter sju år lyktes det forbundet å få støtte fra lokale myndigheter til å bevare og utvikle kunstsenteret videre.I 1998 åpnet et museum for ikke-konform kunst fra sovjettiden, som også inkluderer et arkiv og bibliotek.Pusjkinskaja 10 er medlem av Res Artis og Trans Europe Halles.


== Referanser ==


== Eksterne lenker ==
Offisielt nettsted 
(en) Art-Center 'Pushkinskaya, 10' – kategori av bilder, video eller lyd på Commons
Steintór Marinó Gunnarsson

Steintór Marinó Gunnarsson (født 18. juli 1925 på Isfjørdur) er en islandsk billedkunstner.
Han er utdannet ved kunst- og håndverksskolen i Reykjavík og har foretatt flere studiereiser i Europa, i stater som Frankrike, Belgia, Tyskland, Italia, Spania, Portugal og  Danmark samt USA.
Gunnarsson hadde sin debut i 1947 og har medvirket på flere separatutstillinger og hatt flere titalls separatutstillinger, i Island så vel som i Norge.
I maleriene og de grafiske verkene hans - kunstneren selv poengterer han aller helst liker å jobbe med oljematerialer i de litt større formatene - forbinder den alltid nærværende naturdramatikken med menneskelig kunnskap og blir til en enhet som gir billedstoffet nye og dyptpløyende dimensjoner.
Bjarne Grevsgard

Bjarne Grevsgard (født 17. juli 1948, død 13. januar 2017) var en norsk journalist og programleder i NRK, hvor han begynte i 1973 og arbeidet som reporter, programleder og produsent, blant annet i Ungdommens radioavis. Etter hvert fikk han mer administrative oppgaver og ble i 1987 leder for sentralredaksjonen i P1. Da NRK ble trekanalsradio, var han sentral i planleggingen og ble assisterende sjef i P2 fra starten i 1993 og kanalsjef i 1995. 
I 1999 ble han leder for Radioarkivet og Platearkivet. Siden ble alle NRKs arkiver blitt organisert sammen, og Grevsgard ble sjef for den samlede arkivvirksomheten i NRK. 
I perioden 2000 til 2003 var han medlem av Norsk språkråd, oppnevnt av NRK som nynorskrepresentant. Grevsgard var leder av Studentmållaget i Oslo våren 1972.


== Priser ==
Hirschfeldtprisen 1984 for telefonprogrammet Hei.
Folkeopplysningsprisen 1996 for kulturkanalen P2s redaksjonelle profil.


== Referanser ==


== Kilder ==
Omtale i Aftenposten Kultur torsdag 17. juli 2008 side 12
Infidels Forever

Infidels Forever var et band fra Follo dannet i 2003. Bandet leverte en hard, støyende rock, og var på plateselskapet Mas-Kina Recordings. Bandet ble oppløst i 2009, men flere av medlemmene spiller nå i Wolves Like Us.


== Medlemmer ==
Lars – Gitar & vokal
Toy – Bassgitar
Espen – Gitar
Kjetil – Trommer


== Utgivelser ==
Open Channel – 2004 (EP)
Like a Thief in the Night – 2005
Lightweights – 2007


== Eksterne lenker ==
MySpace – Infidels Forever
Sandstuveien

Sandstuveien finnes flere steder:

Sandstuveien (Oslo)
Sandstuveien (Skaun) – Buvika
Aurora Borealis (Einherjer-demo)

Aurora Borealis er den første demoen til det norske black metal bandet Einherjer. Den første og siste låten er på norsk, mens de to i midten er på engelsk.


== Sporliste ==
«De sorte sjøers land» (5:45)
«Aurora Borealis» (7:09)
«Witchking» (6:18)
«Einherjer» (4:56)


== Artister ==
Rune «Nidhogg» Bjelland – vokal
Frode «Grimar» Glesnes – gitar
Gerhard «Ulvar» Storesund – trommer
Audun «Thonar» Wold – bassgitar, synthesizer


== Eksterne lenker ==
(en) Aurora Borealis på Discogs 
(en) Aurora Borealis på MusicBrainz
Leve Vikingånden

Leve Vikingånden (utgitt 1995) er den første EPen til det norske black metal bandet Einherjer. Den ble utgitt på en 7" vinyl, begrenset til 1500 kopier. Begge låtene er på norsk og bildet på plateomslaget skal forestille Mjølner.


== Sporliste ==
«Når hammeren heves» (5:20)
«Når aftensolen rinner» (6:50)


== Artister ==
Rune «Nidhogg» Bjelland – vokal
Frode «Grimar» Glesnes – gitar
Gerhard «Ulvar» Storesund – trommer, synthesizer
Audun «Thonar» Wold – bassgitar


== Kilder ==
Leve Vikingånden hos Encyclopaedia Metallum